b'\n_START_ARTICLE_\nEMA 1999\n_START_PARAGRAPH_\nEMA 1999 je potekala 26. februarja 1999 v Studiu 1 RTV Slovenija. Prireditev je vodila Mojca Mavec. Kot glasbeni gost je nastopil irski pevec Marc Roberts, ki je leta 1997 na Pesmi Evrovizije v Dublinu osvojil drugo mesto. Zapel je svojo evrovizijsko pesem Mysterious Woman ter pesem The Word Goodbye._NEWLINE_O zmagovalcu so odlo\xc4\x8dali \xc4\x8dlani strokovne \xc5\xbeirije (Mi\xc5\xa1a Molk, Mojmir Sepe, Andrej Karoli in Marc Roberts) ter ob\xc4\x8dinstvo preko telefonskega glasovanja._NEWLINE_Zmagala je Darja \xc5\xa0vajger s pesmijo \xc5\xa0e tiso\xc4\x8d let in tako postala prva in doslej edina slovenska predstavnica, ki se je izbora za Pesem Evrovizije udele\xc5\xbeila dvakrat.'